Anexa 4 la Documentația privind desfășurarea procesului de rezervare de capacitate incrementală în punctul preconizat de intrare în SNT din Marea Neagră – PM Vadu – Etapa Angajantă

Către: **S.N.T.G.N. TRANSGAZ S.A.**

Mediaș, Piața Constantin I. Motaș, nr.1,

Jud. Sibiu, cod poștal 551130, Romania.

**Scrisoare de Garanție de Plată nr. \_\_\_\_\_\_\_\_\_\_\_\_\_\_\_\_\_**

Ne referim la *Contractul de transport al gazelor naturale nr. \_\_\_\_\_ din data de \_\_\_\_\_\_\_\_\_\_\_\_\_\_\_\_\_\_*, denumit în continuare “Contract”, încheiat între dvs. **S.N.T.G.N. TRANSGAZ SA,** CUI RO13068733, în calitate de prestator al serviciului de transport, numit “Operator de transport și de sistem” sau “OTS”, și \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CUI \_\_\_\_\_\_\_\_\_\_\_\_\_, în calitate de beneficiar al serviciului de transport, numit “Utilizator al Rețelei” sau “UR”, având ca obiect *prestarea serviciilor de transport gaze naturale ferme*, conform Contractului, denumit în continuare “Servicii” și la Documentația privind desfășurarea procesului de rezervare de capacitate incrementală în punctul preconizat de intrare în SNT din Marea Neagră PM Vadu - etapa angajantă, denumită în continuare “Documentația”.

În conformitate cu prevederile Contractului, Utilizatorul rețelei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_este obligat să furnizeze în favoarea dvs. o scrisoare de garanție de plată, în sumă de \_\_\_\_\_\_\_\_\_\_\_\_\_\_\_\_ lei, reprezentând nivelul estimat al costurilor ce vor fi recuperate de OTS în cazul exercitării dreptului de retragere înainte de data confirmării prevăzută în documentație.

Având în vedere cele de mai sus, la cererea Utilizatorul rețelei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_, Str. \_\_\_\_\_\_\_\_\_\_\_\_\_, nr. \_\_\_\_\_\_, jud. \_\_\_\_\_\_\_\_\_\_\_\_\_, înmatriculată la Registrul Comerțului sub nr.\_\_\_\_\_\_\_\_\_\_\_\_\_\_\_, noi, Banca \_\_\_\_\_\_\_\_\_\_\_\_\_\_\_ cu sediul în \_\_\_\_\_\_\_\_\_\_\_\_\_\_\_, Str. \_\_\_\_\_\_\_\_\_\_\_\_\_\_, nr. \_\_\_\_, cod poștal \_\_\_\_\_\_\_\_\_\_\_\_, jud. \_\_\_\_\_\_\_\_\_\_\_\_, având Cod Unic de înregistrare nr. \_\_\_\_\_\_\_\_\_\_\_\_, înregistrată la Registrul Bancar nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și la Registrul Comerțului nr. \_\_\_\_\_\_\_\_, independent de valoarea și efectele juridice ale Contractului, renunțând la beneficiul discuțiunii si diviziunii, la orice contestații și obiecțiuni și fără a fi necesară vreo cerere de chemare în judecată sau sentință arbitrală, ne angajăm în mod irevocabil și necondiționat, prin prezenta, să vă plătim orice sumă pană la concurenta sumei de \_\_\_\_\_\_\_\_\_\_\_\_\_\_\_ lei (in litere: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), la prima dvs. cerere scrisă, primită în perioada de valabilitate a prezentei scrisori de garanție, însoțită de declarația dvs. scrisă (cuprinsă în cererea de plată sau într-un document separat) care să ateste că:

- Utilizatorul Rețelei nu și-a onorat obligațiile de plată în conformitate cu termenii și condițiile Contractului și ai Documentației, în valoare egală cu suma solicitată la plată în cadrul prezentei garanții.

În scopul identificării, cererea dvs. de plată și declarația dvs. și documentele menționate mai sus vor fi transmise prin intermediul unei bănci corespondente/băncii dvs. însoțite de confirmarea acesteia prin care să se certifice ca semnăturile ce apar pe cererea de plată și declarația dvs. angajează în mod valabil firma dvs.

Dacă, în acest sens, banca respectivă va recurge la transmiterea prin SWIFT autentificat a cererii de plată, va trebui, în orice caz, să redea cu exactitate conținutul integral al cererii de plată și al declarației dvs., confirmând, în același timp, că a expediat prin poștă documentele menționate mai sus.

Valoarea prezentei scrisori de garanție bancară se reduce automat cu valoarea plăților efectuate de noi în cadrul prezentei scrisori de garanție bancară.

Prezenta scrisoare de garanție bancară este valabilă până la data de \_\_\_\_\_\_\_\_\_\_\_\_\_\_, când această scrisoare de garanție bancară își încetează de drept valabilitatea, încetând astfel a mai produce orice efect juridic, dacă până la această dată nu s-a primit la ghișeul nostru bancar nici o plată însoțită de declarația dvs. și documentele menționate mai sus sau mesajul SWIFT autentificat în conformitate cu termenii și condițiile de plată mai sus menționați, indiferent dacă originalul acestei scrisori ne este restituit sau nu.

Prezenta scrisoare de garanție își încetează de drept valabilitatea și încetează a mai produce orice efect juridic înainte de această dată, în următoarele situații:

- nu mai rămâne nicio sumă de plătit în cadrul acesteia, sau

- la prezentarea – în condițiile mai sus menționate ale identificării semnăturilor printr-o bancă corespondentă/banca dvs. – a unei confirmări emise de dvs. privind eliberarea de obligații în cadrul prezentei scrisori de garanție, sau

- la prezentarea scrisorii de garanție și a tuturor amendamentelor ulterioare (dacă există), în original, la ghișeele noastre.

Această scrisoare de garanție nu este transmisibilă și, pe cale de consecință, nu veți putea transfera această scrisoare de garanție și niciunul dintre drepturile pe care le aveți în baza ei (inclusiv dreptul de a cere plata în baza acestei scrisori), nici măcar în ipoteza în care ar avea loc transmiterea drepturilor și/sau obligațiilor rezultând din Contract, decât cu acordul prealabil scris al Băncii \_\_\_\_\_\_\_\_\_\_\_\_\_\_\_\_\_.

Prezenta scrisoare de garanție se supune Regulilor Uniforme pentru Garanții la Cerere – Publicația nr.758 a Camerei de Comerț Internaționale de la Paris. Orice dispută cu privire la prezenta scrisoare de garanție va fi rezolvată pe cale amiabilă. În caz de neînțelegere, litigiul va fi soluționat de instanțele române competente.